இரேனியம் அறுபுளோரைடு

இரேனியம் அறுபுளோரைடு (Rhenium hexafluoride)  என்பது ReF6  என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். இரேனியம் மற்றும் புளோரின் சேர்ந்து உருவாகும் இச்சேர்மம் இரேனியம்(VI) புளோரைடு என்ற பெயராலும் அழைக்கப்படுகிறது. அறியப்பட்டுள்ள 17 இரட்டை அறுபுளோரைடுகளில் இரேனியம் அறுபுளோரைடும் ஒன்றாகும்.

தயாரிப்பு 

கூடுதலான இரேனியம் உலோகத்துடன் இரேனியம் எழுபுளோரைடை அழுத்தக் கலனில் 300 பாகை செல்சியசு வெப்பநிலையில் சேர்த்து வினைபுரியச் செய்தால் இரேனியம் அறுபுளோரைடு உருவாகிறது

6 ReF7 + Re → 7 ReF6

இயற்பியல் பண்புகள் 

அறை வெப்பநிலையில் இரேனியம் அறுபுளோரைடு நீர்மமாகக் காணப்படுகிறது.18.5 பாகை செல்சியசு வெப்பநிலையில் மஞ்சள் நிறத் திண்மமாக இது உறைகிறது. இச்சேர்மத்தின் கொதிநிலை 33.7 பாகை செல்சியசு ஆகும்.

கட்டமைப்பு 

−140 பாகை செல்சியசு வெப்பநிலையில் Pnma  இடக்குழுவுடன், ஏ = 9.417 Å, பி = 8.570 Å,  மற்றும் சி = 4.965 Å  என்ற அணிக்கோவை அளபுருக்களுடன் செஞ்சாய்சதுரமாக இரேனியம் அறுகுளோரைடு படிக வடிவம் கொண்டுள்ளது. இதன் கட்டமைப்பில் உள்ள அலகுகூட்டிற்கு நான்கு முற்றுறா வாய்ப்பாடுகள் இச்சேர்மத்திற்கு 4.94 செ.மீ -3 அடர்த்தியைக் கொடுக்கின்றன.
வாயு அல்லது நீர்மநிலைக்கு அத்தியாவசியமான (Oh) இடக்குழுவுடன் எண்முக மூலக்கூற்று வடிவமைப்பை இரேனியம் அறுபுளோரைடு ஏற்றுள்ளது. Re–F பிணைப்பின் பிணைப்பு நீளம் 1.823 Å ஆகும்.

பயன் 

மின்னணுவியல் துறையில் இரேனியம் படங்களை பதிவுசெய்ய ஒரு வணிக முக்கியத்துவம் மிக்க பொருளாக இரேனியம் அறுபுளோரைடு பயன்படுகிறது.

மேற்கோள்கள்

மேலும் படிக்க 
 Gmelins Handbuch der anorganischen Chemie, System Nr. 70, Rhenium, Part A, pp. 102–105.

புற இணைப்புகள் 
 Rhenium hexafluoride at webelements.com..

புளோரைடுகள்
அறுபுளோரைடுகள்
இரேனியம் சேர்மங்கள்
எண்முக சேர்மங்கள்